शीर्षक: YES बँकेवर RBI चे निर्बंध, खात्यातून 50 हजारच काढता येणार #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1) YES Bank वर RBI चे निर्बंध, खात्यातून 50 हजारच काढता येणार

कर्जाचा बोजा वाढल्यानं YES बँकेवर निर्बंध लादण्याचा निर्णय रिझर्व्ह बँक ऑफ इंडिया (RBI) नं घेतलाय. इकोनॉमिक टाइम्सनं ही बातमी दिलीय.

RBI च्या निर्बंधांमुळं YES बँकेच्या ग्राहकांना आता बँकेतून केवळ 50 हजार रुपयेच काढता येणार आहेत. 50 हजारांपेक्षा अधिकची रक्कम काढायची असल्यास ग्राहकांना RBI ची परवानगी घ्यावी लागेल.

वैद्यकीय उपचार, लग्न, परदेशातील शिक्षण या तीन गोष्टींसाठी मात्र 50 हजारांपेक्षा अधिकची रक्कम खात्यातून काढता येईल. मात्र, त्यासाठीही RBI ची परवानगी बंधनकारक असेल.

YES बँक ही खासगी क्षेत्रातली बँक असून, या बँकेवर निर्बंध 3 एप्रिलपर्यंत सुरू राहतील. तोपर्यंत म्हणजे, 30 दिवसांसाठी YES बँकेचं संचालक मंडळही निलंबित करण्यात आलंय. SBI चे माजी मुख्य कार्यकारी अधिकारी प्रशांत कुमार यांची YES बँकेवर प्रशासक म्हणून नियुक्ती करण्यात आलीय. 

2) CAA च्या अभ्यासासाठी महाराष्ट्रात सहा मंत्र्यांची समिती

CAA, NPR आणि NRC या संदर्भात अभ्यास करण्यासाठी महाराष्ट्र सरकारनं सहा मंत्र्यांची समिती स्थापन केलीय. संसदीय कार्यमंत्री अनिल परब यांच्या अध्यक्षतेखाली स्थापन झालेली ही समिती सरकारला अहवाल सादर करेल. मुख्यमंत्री उद्धव ठाकरे यांनी याबाबत विधानसभेत घोषणा केली. 'लोकसत्ता'नं ही बातमी दिलीय.

CAA वरून देशभरात वाद-विवाद सुरू असल्यानं राज्य सरकारनं या विषयाबाबत काय केलं पाहिजे, याचा अभ्यास ही सहा मंत्र्यांची समिती करेल आणि तसा अहवाल राज्य सरकारपुढे सादर करेल.

संसदीय कार्यमंत्री अनिल परब यांच्या अध्यक्षतेखालील या समितीत जितेंद्र आव्हाड, विजय वडेट्टीवार, सुनील केदार, नवाब मलिक आणि उदय सामंत यांचा समावेश आहे.

3) विदर्भात वादळी वाऱ्यासह गारपिटीची शक्यता

विदर्भातील काही जिल्ह्यांमध्ये वादळी वाऱ्यासह गारपिटीची शक्यता असल्याचा अंदाज हवामान विभागानं वर्तवलाय. 'अॅग्रो वन'नं ही बातमी दिलीय.

विदर्भापासून केरळपर्यंत हवेचा उत्तर दक्षिण कमी दाबाचा पट्टा सक्रिय आहे. यातच पूर्व आणि पश्चिमेकडून येणाऱ्या वाऱ्याचा संगम असल्यानं पूर्व विदर्भात पावसाला पोषक हवामान तयार झालंय.

विदर्भातील चंद्रपूर, भंडारा, गोंदिया, नागपूर, गडचिरोली या जिल्ह्यात काही ठिकाणी गारपीट होण्याची शक्यता आहे. तर विदर्भाच्या उर्वरित भागातही जोरदार वाऱ्यासह हलक्या पावसाची शक्यता असल्याचं हवामान विभागानं...